144 А. BERTELSEN. 
yngre Dannelser. Her danner Lavalagene mægtige Basaltfjælde, for- 
mede som høje Plateauer, der i Almindelighed øverst falder skarpt og 
brat af mod Havet, men længere nede løber skraanende og ganske jævnt 
ud i en mere eller mindre flad Flod af terrasseformede Bakker, der danner 
et 2—4 km bredt Bælte af lavere Forland. Imellem Plateauerne stræk- 
ker store Dale sig ind i det indre af Landet. 
Til denne geologiske Forskellighed imellem Distriktets indre og 
vdre Egne kommer yderligere en betydelig Afvigelse, hvad de klimatiske 
Forhold angaar. I Nærheden af det kolde, taage- og isfyldte Hav er 
Klimaet baade mere barskt og mere ustadigt end længere inde i Fjordene, 
hvor ogsaa Nedbøren er kendelig mindre og Vindforholdene roligere. 
I Overensstemmelse hermed finder man — i al Almindelighed taget 
— yderst mod Vest Havet i voldsom Brænding brydende mod de nøgne 
Klipper, men efterhaanden som man kommer længere mod Øst og der- 
ved opnaar Læ for den harske Søvind og den fra Søen kommende is- 
kolde Taage, breder Fjordene sig stadig mere blankt og smilende imel- 
lem Fjældpartier og Dalstrøg med en ikke helt ubetydelig Vegetation. 
Aarets Middeltemperatur er ca. — 6° 
Vinterens — - — 17” 
Foraarets — - = 10° 
Sommerens — - aL. © 
Efteraarets — - PO) 
Det aarlige Antal Frostdage er ca. 275 (75 °/, af Aarets Dage). 
Indsøerne er som Regel isdækkede fra Begyndelsen af Oktober til Slut- 
ningen af Juni; Havet lægger i Almindelighed til midt т December og 
bliver sjældent isfrit før midt 1 Juni. 
Ved 71° п. Br. er Solen skjult under Synskredsen fra 2°/,, til 2A 
(65 Døgn), og svarende hertil lyser Midnatssolen fra 17/, til 28/. (73 Døgn). 
Efter den foregaaende Skildring vil man forstaa, at Umånaq Di- 
strikt, en smal fjordgennemskaaren, for største Delen nøgen Fjældkyst, 
en Bræmme mellem det aabne Hav og den mægtige Indlandsis, ikke 
byder Dyrelivet nogen særlig gunstig Betingelse at udvikle sig under. 
Og man vil for Fugleverdenens Vedkommende forstaa, at denne for den 
aller største Del maa være knyttet til Havet, om den end naturligvis 
maa søge sig Bolig paa den tilstødende Kyst. 
Fra Umånaq Distrikt kendes ialt 57 Fuglearter, hvoraf de 21 er 
aarlig, almindelig ynglende Arter, medens 11 Arter vel træffes jævnlig 
ynglende, men kun paa enkelte begrænsede Lokaliteter og i ringe Mængde. 
Af Arter, som ikke yngler i Distriktet, er iagttaget 25; af disse 
"indfinder 2 Arter sig aarlig og i betydelig Mængde; de øvrige 23 Arter 
er trufne som mere eller mindre tilfældige Gæster. 
